**Rad tokom nedelje od 30.03 do 03.04. -25. Čas- Ponašanje prirodnih i veštačkih materijala na povišenoj temperaturi**

**Domaćinstvo VII**

**VUNA**

**Vuna odlično apsorbuje vodu, može da upije čak 30 odsto vode a da ne bude vlažna.**

**Kako se održava:**

Nemojte prati vunu previše često. Često pranje će istrošiti materijal i skratiti njegov vek trajanja. Umesto pranja možete je povremeno očetkati, a možete je i ostaviti u kupatilu punom pare posle kupanja, to će je osvežiti.

Ako je perete u mašini treba koristiti poseban, delikatan program za vunu, a ako je perete ručno ne smete je trljati. Takođe, niada je ne smete sušiti u sušaču.

**PAMUK**

**Sklon je gužvanju i ako hoćete da vam odeća izgleda pristojno, stalno morate da je peglate.**

**Kako se održava:**

Pamuk je zahvalan za održavanje, možete ga prati na visokim temperaturama, običnim praškom ili deterdžentom za veš.

Može se sušiti u sušaču, ali treba biti oprezan kod odeće tamne boje, jer hoće brže da izbledi, pa je onda bolje okačiti je da se osuši postepeno.

Mora da se pegla redovno i treba paziti da se pri peglanju materijal ne preklopi, jer ćete tako napraviti falte koje je posle teško otkloniti.

**POLIESTER**

**Poliester je veoma otporan materijal, teško se oštećuje, dugo traje i lako se pere.**

**Kako se održava:**

Možete ga prati u mašini i sušiti u sušaču na nižoj temperaturi, ali možete ga jednostavno ostaviti da se osuši jer se brzo suši.

Poliester obično ne zahteva peglanje, ali ako ima potrebe, nemojte ga peglati na visokoj temperaturi.

**VISKOZA**

**Viskoza je materijal nalik na svilu, odlično “diše”, poput pamuka, lagana je i ima lep, elegantan “pad”.**

**Kako se održava:**

Viskoza je osetljiva kad je pranje u pitanju. Ako je u pitanju majica ili nešto slično, možete prati u mašini na programu za lagano pranje, a haljine ili neke važnije komade odeće je bolje prati ručno u mlakoj vodi, bez prevelikog uvrtanja da se nebi pocepala.

Peglajte je na srednjoj temperaturi, obavezno sa parom.

**SVILA**

**Svila je najluksuzniji od svih materijala, ne gužva se, zadržava oblik i ima veoma elegantan pad.**

**Kako se održava:**

Održavanje svile mnogo zavisi od tipa svile, pa se preporučuje da pažljivo proučite o kojoj svili se radi.

Ako izričito ne piše da sme da se pere u mašini, perite je ručno – vodom i blagim deterdžentom, nemojte je grubo trljati i isperite je hladnom vodom.

Neke vrste svile morate nositi na hemijsko čišćenje.

Treba biti pažljiv i kod sušenja. Najbolje je da se prvo prosuši na peškiru, pa tek kad većina vode ispari i tkanina više nije teška, onda je stavite na ofinger kako bi dobila elegantan pad.

Nemojte je sušiti na suncu jer može da izbledi ili da požuti.

Ako je baš neophodno peglajte je na niskoj temperaturi